Stephen Adewale

Stephen Adewale

Stephen Adewale''' jẹ́ akọ̀ròyìn Nàìjíríà àti olóṣèlú ẹni tí ó jẹ́ olórí ilé iṣẹ́ ìròyìn ní [[KAFTAN TV]] lọ́wọ́lọ́wọ́.

== Ìtàn ìgbésí ayé ==

A bí Adewale ní ọjọ́ 3 oṣù kẹjọ ọdún 1982 ní [[Akure]], [[Ìpínlẹ̀ Ondo ]]. Ó bẹ̀rẹ̀ ẹ̀kọ́ rẹ̀ ní ọdún 1998 ní Salvation Army Primary School tí ó sì wọlé sí ilé-ẹ̀kọ́ gíga ti [[Obafemi Awolowo University]] ní ọdún 2007 níbi tí ó ti kẹ́kọ̀ọ́ gboyè onípele àkọ́kọ́ nínú ìmọ̀ History and International Relations.

Lẹ́yìn pípàdé pẹ̀lú [[Adewole Adebayo]] ní ọdún 2014, Adewale jẹ́ ògbóǹtarìgì nínú ìdásílẹ̀ [[KAFTAN TV]] òun sì ni olórí ilé iṣẹ́ ìwé ìròyìn náà lọ́wọ́lọ́wọ́. Ní ọdún 2015, wọ́n fi Adewale jẹ́ olùdarí  African Dialogue Mission ó sì darapọ̀ mọ́ African Union Joint Task Force lórí Àlàáfíà àti Ààbò ní ọdún 2016.

Ní ọdún 2022, wọ́n fi Adewale jẹ Alága [[Social Democratic Party]] ní ìpínlẹ̀ Ondo. 

== ìgbésí ayé ìbẹ̀rẹ̀ pẹ̀pẹ̀ àti ẹ̀kọ́ ==

A bí Adewale ní ọjọ́ 3 oṣù kẹjọ ọdún 1982 fún arákùnrin Ademola Adewale àti arábìnrin Eunice Adunni (nee Kumuyi). Ó wá láti [[Akure]] ní [[Gúsù Àkúrẹ́]] Ìjọba Ìbílẹ̀, Olú ìlú [[Ìpínlẹ̀ Ondo]]. Ó lọ sí ilé-ẹ̀kọ́ alákọ̀ọ́bẹ̀rẹ̀ ti Salvation Army Primary School ní Àkúrẹ́. Lẹ́yìn tí ó ti ṣiṣẹ́ gẹ́gẹ́ agbèrò fún ọ̀pọ̀lọpọ̀ ọdún, ó padà lọ sí ilé-ẹ̀kọ́ Prospect High School ní Àkúrẹ́ fún ẹ̀kọ́ ilé-ẹ̀kọ́ sẹ́kọ́ńdírí rẹ̀. Lẹ́yìn náà ni ó lọ sí ilé-ẹ̀kọ́ gíga láti kẹ́kọ̀ọ́ nípa ìmọ̀ History/International Relations ní [[Obafemi Awolowo University]] ó sì parí ní ọdún 2011. Adewale sìnrú ìlú rẹ̀ fún ọdún kan [[National Youth Service Corps]] ní ilé-ẹ̀kọ́ olùkọ́ni àgbà ti Osun State College of Education, Iléṣà.

== Ìgbé Ayé Àdáni==

Adewale fẹ́ arábìnrin Kehinde Adewale (nee Akinwale).

== Iṣẹ́ ìwé kíkọ==

Ó bẹ̀rẹ̀ sí ní kọ ìwé nígbà tí ó sì jẹ́ akẹ́kọ̀ọ́ ní Obafemi Awolowo University. Stephen tí kọ ó lé ní ọgọ́rùn-ún(100) ìwòye fún ilé ìwé ìròyìn àpapọ̀ àti ti orí ẹ̀rọ ayélujára. Ìwé akadá rẹ̀ àkọ́kọ́ jẹ́ àfikún sí ìwé àwọn onímọ̀ Cambridge. Ó tún ti kọ átíkù akadá lórí ojúṣe àwọn òṣìṣẹ́ ìjọba nínú Iṣẹ́ àkànṣe Ìdarí Nàìjíríà. Ó tún ṣe àgbéjáde iṣẹ́ àkànṣe mìíràn, ní ọ̀tẹ̀ yìí He ó gbájúmọ̀ àwọn tí ó ní ìpènijà àti ìpènijà wọn fún sísẹ̀mí ní Abuja.

==Àwọn ìwé ==

Adewale ni òǹkọ̀wé àwọn ìwé wọ̀nyí:

* "A Surge from the Forest: Towards Rescuing the Africa's Giant from the Boko Haram's Clench". 

*''From Structural Adjustment to Privatisation in Nigeria''. 

==Iṣẹ́ Òṣèlú ==

Wọ́n dìbò yan Adewale gẹ́gẹ́ bí Alága [[Social Democratic Party]] ní [[Ìpínlẹ̀ Ondo]] láti ọwọ́ àwọn aṣojú ẹgbẹ́ ní ọjọ́ 8 oṣù kẹrin, ọdún 2023. Adewale jáwé olúborí gẹ́gẹ́ bí Alága SDP Ondo , sọ pé APC, PDP mú kí Nàìjíríà kúsẹ̀ẹ́, lọ sẹ́yìn láti ọdún 1999. Nígbà tí Gómìnà [[Ìpínlẹ̀ Ondo]] [[Rotimi Akeredolu]] kùnà láti fún Igbá-kejì rẹ̀ ní agbára, Adewale's SDP yọrí sókè, tí ó sì síwájú nínú ìpolongo ìbò fún fífún [[Lucky Aiyedatiwa]] ní agbára.Akeredolu: SDP rọ̀ ọ́ kí ó gbé agbára fún Igbá-kejì, gẹ́gẹ́ bí ìjọba Ondo ṣe kọ̀ jálẹ̀ pé gómìnà kún ojú òṣùwọ̀n. Ìgbìyànjú Adewale di mímọ rírì tí wọ́n fi sọ ọ́ ní ọ̀kan lára àwọn òṣeré ọ̀dọ́kùnrin márùn-ún tó jẹ́ gbòógì nínú òṣèlú ti ìpínlẹ̀ Ondo.  Adewale kọ̀wé fipò sílẹ̀ gẹ́gẹ́ bí Alága  [[Social Democratic Party]] ní ọjọ́ 31 oṣù kejìlá, ọdún 2023.